laion/Wikipedia-Exotic huggingface dataset:
יחסי טרינידד וטובגו – סורינאם

יחסי טרינידד וטובגו–סורינאם הם היחסים הדיפלומטיים הרשמיים שבין הרפובליקה של טרינידד וטובגו לבין רפובליקת סורינאם. שתי המדינות מורכבות מאוכלוסייה רבה של הודים, בעיקר הודים-טרינידדים והודים-סורינמים, אשר הגיעו מהודו שנשלטה על ידי האימפריה הבריטית כעבדים. בשתי המדינות ישנם מיעוטים גדולים של מאמיני הדתות אסלאם והינדואיזם. בין שתי המדינות יחסים משמעותיים תרבותיים עקב הדמיון שבין האוכלוסיות. ב-6 ביולי 2016 נפגש ראש ממשלת טרינידד וטובגו, קית' רוולי, עם נציגים ממשלת סורינאם על מנת לשוחח על אפשרויות פיתוח ביחסים הדו-צדדיים בין שתי המדינות בעיקר בתחומי הכלכלה והאנרגיה. שתי המדינות קראו לכינון כלכלה אחת ושוק אחד לכל מדינות הקהילייה הקריבית. בין שתי המדינות מתקיים סחר משמעותי יחסית לגודלן הקטן. טרינידד וטובגו אינה מיוצגת בסורינאם בדרג השגרירות. טרינידד וטובגו מיוצגת בסורינאם בדרג הקונסולרי באמצעות קונסוליה רשמית שהיא מחזיקה בפרמריבו, בירת המדינה. סורינאם אינה מיוצגת בטרינידד וטובגו בדרג השגרירות. סורינאם מיוצגת בטרינידד וטובגו בדרג הקונסולרי באמצעות קונסוליה רשמית שהיא מחזיקה בפורט אוף ספיין, בירת המדינה. Bilateral Meeting Between T&T and Suriname, אתר ממשלת טרינידד וטובגו, 6 ביולי 2016 CONSULATE OF TRINIDAD AND TOBAGO IN PARAMARIBO, SURINAME CONSULATE OF SURINAME IN PORT-OF-SPAIN, TRINIDAD AND TOBAGO
יחסי דרום אפריקה – סנט קיטס ונוויס

יחסי דרום אפריקה–סנט קיטס ונוויס הם היחסים הדיפלומטיים הרשמיים שבין רפובליקת דרום אפריקה לבין פדרציית סנט כריסטופר ונוויס. רפובליקת דרום אפריקה ופדרציית סנט כריסטופר ונוויס כוננו את יחסיהן הדיפלומטיים בחודש פברואר 1998. בתחילה לא היו היחסים משמעותיים עבור שתי המדינות - הסחר בין שתי המדינות היה קטן מדי כדי להיכנס לסטטיסטיקות הרשמיות של דרום אפריקה. הנציבה העליונה הלא תושבת הראשונה של דרום אפריקה לסנט קיטס ונוויס, הציגה את כתב האמנתה לסאם קונדור, סגן ראש הממשלה וסגן המושל של סנט קיטס ונוויס. ב-2 ביוני 2003 נחתם הסכם דיפלומטי בין סנט קיטס ונוויס לבין דרום אפריקה בדבר שיתוף פעולה תרבותי. סנט קיטס ונוויס אינה מיוצגת בדרום אפריקה, הן בדרג השגרירות והן בדרג הקונסולרי. דרום אפריקה אינה מיוצגת בסנט קיטס ונוויס, הן בדרג השגרירות והן בדרג הקונסולרי. דרום אפריקה האמינה את נציבותה הגבוהה שבקינגסטון, בירת ג'מייקה, על סנט קיטס ונוויס. Saint Christopher and Nevis, אתר משרד החוץ של דרום אפריקה
יונדאי נקסו

יונדאי נקסו (בקוריאנית: 현대 넥쏘, באנגלית: Hyundai Nexo) הוא SUV (ראשי תיבות של Sport utility vehicle), עם מנוע חשמלי הפועל באמצעות תא דלק מימן מתוצרת יצרנית הרכב יונדאי מוטור אשר מיוצר משנת 2018 (שנת מודל 2019). 5 דלתות. "יונדאי נקסו" מצויד במנוע חשמלי סינכרוני מגנט קבוע של 120 קילוואט (163 כ"ס) המותקן על הציר הקדמי המופעל על ידי תא דלק. דגם ה"יונדאי נקסו" מקבל שלושה מיכלים העשויים סיבי פחמן בנפח כולל של 156.6 ליטר לאחסון 6.33 ק"ג מימן. מילוי הדלק לוקח כמה דקות. המנוע ממוקם בקדמת הדגם. לדגם גם סוללת ליתיום-יון של 1.56 קוט"ש, חיונית להפעלת טכנולוגית מימן טווח נסיעה: 666 ק"מ, עם צריכה של 0.95 ק"ג מימן ל־10 ק"מ. נפח תא מטען אחורי - 461 ליטר. תאוצה בין 0–100 קמ"ש היא 9.5 שניות. "יונדאי נקסו" "יונדאי נקסו", שנת 2019 "יונדאי נקסו" "יונדאי נקסו" "יונדאי נקסו" "יונדאי נקסו" "יונדאי נקסו" "יונדאי נקסו" - מבט למנוע "יונדאי נקסו" - מבט לתא הנהג יונדאי מוטור יונדאי נוביס יונדאי אינטראדו אתר האינטרנט הרשמי של יונדאי נקסו מדיה וקבצים בנושא יונדאי נקסו בוויקישיתוף יונדאי נקסו, סרטון באתר יוטיוב יונדאי נקסו, סרטון באתר יוטיוב Craig Thomas, ‏Hyundai Nexo: the SUV that could make the market for hydrogen-powered cars really take off, The Telegraph, 12 March 2018 "יונדאי נקסו" hyundai.co.uk/new-cars/nexo "יונדאי נקסו" express.co.uk/life-style/cars/902027/Hyundai-Nexo-fuel-cell-hydrogen-EV-CES-2018-specs השוואת כלי רכב המונעים באמצעות תא דלק / ראו "יונדאי נקסו" fueleconomy.gov/feg/fcv_sbs "יונדאי נקסו" - נסיעה ראשונה של טווח 380 מייל greencarreports.com/news/1119347_2019-hyundai-nexo-first-drive-of-380-mile-fuel-cell-crossover-utility "יונדאי אינטראדו" johnsonscars.co.uk/hyundai/news/intrado
עוד לא אהבתי די

"עוד לא אהבתי די" הוא פזמון שכתבה והלחינה נעמי שמר וביצע יהורם גאון ב-1977. השיר הגיע למקום הרביעי במצעד הפזמונים השנתי לשנת 1978 (אחרי השירים נאסף תשרי, אבניבי ועטור מצחך). השיר נכתב עבור תוכנית טלוויזיה משיריה של שמר, ומאוחר יותר נכלל באלבומו של גאון "עוד לא אהבתי די" שיצא באותה שנה. השיר בוצע בשנת 1977 על ידי יהורם גאון בתוכנית טלוויזיה שהוקדשה לשירי נעמי שמר. לאחר מכן הקליט גאון את השיר עבור תקליט שנשא את שם השיר, בעיבוד סימפוני של משה זורמן. ללי שמר, בתה של נעמי שמר, סיפרה שאמה כתבה את השיר בעקבות ניתוח שהייתה אמורה לעבור. השיר נחשב כשיר המנוגן תדירות בריקודי עם בישראל. השיר זכה בפרס כינור ישראל לשיר השנה 1978 יהורם גאון - עוד לא אהבתי די, סרטון באתר יוטיוב (אורך: 1:29) מילות השיר "עוד לא אהבתי די", באתר שירונט נעמי שמר הלכה לעולמה, באתר nrg‏, 26 ביוני 2004 103FM, ‏הסיפור הלא ייאמן מאחורי הקלאסיקות של ירדנה ארזי, יהורם גאון ואהובה עוזרי, באתר מעריב אונליין, 14 בדצמבר 2019 כרמית ספיר-ויץ, פותחים מעגל: ריקודי עם זה חם, באתר nrg‏, 14 בנובמבר 2011 לשכת נשיא המדינה, נשיא המדינה אפרים קציר - פרס ע"ש יהודי פולין פרס העבודה ע"ש נמיר פרס מאנגער; כינור דוד, מענקי מחקר ע"ש א.ד ברגמן, באתר www.archives.gov.il, ‏מתאריך 22/06/1977 עד תאריך 10/03/1978
יחסי דומיניקה – טרינידד וטובגו

יחסי דומיניקה–טרינידד וטובגו הם היחסים הדיפלומטיים הרשמיים שבין קהיליית דומיניקה לבין הרפובליקה של טרינידד וטובגו. בין קהיליית דומיניקה לבין הרפובליקה של טרינידד וטובגו מתקיימים יחסים דיפלומטיים רשמיים. טרינידד וטובגו מחזיקה קונסוליה ברוסו, בירת דומיניקה. שתי המדינות הן מדינות חברות מלאות בארגון מדינות אמריקה, בקהילייה הקריבית ובארגון האומות המאוחדות. דומיניקה הוכתה על ידי הוריקן מריה והוריקן אירמה בשנת 2017 עם שישים וחמישים מתים. שני ההוריקנים עלו לדומיניקה 900 מיליון דולר אמריקאי מבחינת נזק. ב-2018 ביקשה דומיניקה ויתור על דמי החברות שלה בארגון מדינות אמריקה, בשווי 25,000 דולר אמריקאי, בעקבות הנזק שנגרם בעונת ההוריקנים של 2017. טרינידד וטובגו הייתה הממשלה היחידה שדחתה את בקשתה של דומיניקה, ובכך גרמה להרס כמעט מלא של היחסים הדיפלומטיים שבין שתי המדינות ולמשבר דיפלומטי חמור. טרינידד וטובגו אינה מיוצגת בדומיניקה בדרג השגרירות. טרינידד וטובגו מיוצגת בדומיניקה בדרג הקונסולרי באמצעות קונסוליה רשמית שהיא מחזיקה ברוסו, בירת המדינה. דומיניקה אינה מיוצגת בטרינידד וטובגו, הן בדרג השגרירות והן בדרג הקונסולרי. Trinidad & Tobago objects to Dominica’s plea for leniency at OAS, סנט לוסיה ניוז, 28 במרץ 2018 ברט וילקינסון, Disbelief as Trinidad rejects storm-ravaged Dominica’s request for fee waiver, אמסטרדם ניוז, 5 באפריל 2018 CONSULATE OF TRINIDAD AND TOBAGO IN ROSEAU, DOMINICA
אורקורפטור

אורקורפטור (שם מדעי: Orkoraptor) הוא סוג של דינוזאור מקבוצת המגרפטוריים, שחי באמריקה הדרומית במשך תור הקרטיקון לפני 100.5 עד 83.6 מיליון שנה מזמננו בקירוב. המאובנים שלו התגלו בתצורת סרו פורטלסה (אנ') ובתצורת מטה אמרייה (אנ') שבדרום פטגוניה, ארגנטינה. משמעות שמו היא משפת טוולצ'ה, שפת הקבוצה האתנית של הטוולצ'ה שחיו באזור הגילוי ופירושו: "שודד משונן מהנהר", עקב הימצאו בקרבת הנהר לה לאונה. הסוג הכיל מין אחד - Orkoraptor burkei, על שם החוקר קולמן בורק שתמך בגילוי וסיוע לחפירות. ממצאי הדינוזאור כללו עצמות שוקה ושאר עצמות רגליים, כמה שיניים וחוליות זנב. האורקורפטור היה תרופוד בינוני באורך של 6 מטרים ומשקל של 500 קילוגרם, על פי החוקר גרגורי ס. פאול. הוא היה בעל זרועות ארוכות יחסית לתרופוד, בעל מבנה שיניים מחודדות וחוטם רחב אך מעט נמוך. מבנה גופו עשה אותו דומה לקלורוזאורים, אך הוא היה בעל מאפיינים מעט שונים. במקור הוא שויך לקבוצה מנירפטורים, אך עקב ממדי גופו ומבנה שיניו הרעיון בוטל. מספר דינוזאורים דומים חיו באזור באותה תקופה, ביניהם המגרפטור, האירוסטאון והמורוסרפטור (Murusraptor). האורקורפטור שויך אליהם למשפחת המגרפטוריים, שמספר חוקרים רואים בה משפחה פוליפילטית. אם ככה הוא נחשב לצעיר ביותר מבין מיני המשפחה, שרובם התקיימו בקרטיקון התחתון. מדיה וקבצים בנושא אורקורפטור בוויקישיתוף אורקורפטור, באתר האנציקלופדיה של החיים (באנגלית) אורקורפטור, באתר GBIF (באנגלית)
צליל מיתר (שיר)

"צליל מיתר" הוא סינגל שהוקלט על ידי הזמר הישראלי אייל גולן. השיר יצא לאור במרץ 2001, כסינגל באלבומו השישי של גולן, הנושא את שמו של השיר, על ידי חברת התקליטים מירו את עדן הפקות. השיר נכתב והולחן על ידי ירון כהן. רבים מחשיבים את הסינגל לאחד מבין הלהיטים הגדולים והמצליחים של גולן. בשנת 2001 נכנס למצעד השנתי לשנת 2001 של רשת ג' וזכה במקום ה-11. ב-2009, נבחר השיר במקום ה-3, ברשימת 20 השירים הגדולים במצעד "פסקול העשור" של ערוץ 24. השיר הגיע למקום הראשון במצעד הלהיטים הגדול של אייל גולן באתר מאקו במרץ 2011, במצעד שירי אייל גולן שהפיקה תחנת הרדיו גלגלצ באפריל 2011, וכן במצעד שירי אייל גולן של מאקו ביולי 2016. בדצמבר 2018 זכה גולן באות יקיר הזמר העברי בכנסת, וביצע את השיר יחד עם חברת הכנסת נאוה בוקר. נכון לאפריל 2022, עומד מונה הצפיות ביוטיוב של השיר על 10 מיליון, ומונה ההשמעות בספוטיפיי על כ-1.5 מיליון. במסגרת "מצעד 50 השירים הים-תיכוניים של המדינה" שנערך יום העצמאות ה-76, נבחר השיר במקום ה-12. גולן התראיין על ההצלחה של השיר ואמר: "אני יכול לשיר אלפי שירים, אבל כשאני נוגע ב'צליל מיתר' משהו אחר קורה". בשנת 2018, במסגרת תוכניתם המשותפת של אייל גולן ואביב גפן, אביב או אייל, הקליט גפן גרסת כיסוי של השיר. בשנת 2019, במחזמר "זה אני", המבוסס על שירי אייל גולן, נבחר לואי עלי לבצע את השיר בתחילת המערכה השנייה. בהמשך, ביצע את השיר גם בעונה השביעית הכוכב הבא לאירוויזיון, בה השתתף, בגרסה מיוחדת שכללה חלק בשפה הערבית, והוציא את הביצוע המוקלט שלו לשיר ביוטיוב. בשנת 2020, כחלק משיתוף הפעולה של אייל גולן ועומר אדם ביום העצמאות של מדינת ישראל ה-72, הקליט אדם גרסת כיסוי של השיר. בשנת 2020, בתוכנית הטלוויזיה "הזמר במסכה" של קשת, הופיע התרנגול בגרסת כיסוי לשיר זה. נכון למאי 2020, עומד מונה הצפיות ביוטיוב בביצועו של גפן על 1.1 מיליון, בביצועו של עלי על 847 אלף, ובביצועו של אדם על 1.5 מיליון. סרטון השיר "צליל מיתר" באתר יוטיוב לדף השיר באתר הספרייה הלאומית אסף נבו, ‏אתם בחרתם: "צליל מיתר" הוא ה-שיר של אייל גולן, באתר ‏מאקו‏, 16 במרץ 2011 בן שלו, אייל גולן מתמקם סופית בלב הקונסנזוס, באתר הארץ, 28 בספטמבר 2011 עכבר העיר אונליין, עידן רייכל, שרית חדד ואייל גולן זכו בפרסים במצעד עשור, באתר הארץ, 16 באוקטובר 2009 "אייל גולן" מצעד השירים הגדולים עם הדר מרקס, גלגלצ מצעד שירי אייל גולן - התוצאות, באתר ‏מאקו‏, 13 ביולי 2016 אייל גולן מאיים: התנצלות או תביעה, באתר ‏מאקו‏, 31 במרץ 2019 כתבי "ידיעות אחרונות", מג'ו עמר ועד לעומר אדם: מצעד 50 השירים הים-תיכוניים של המדינה, באתר ynet, 13 במאי 2024 בכורה כפולה: אייל גולן שר אביב גפן, ולהפך, מוזיקה היום נדב מנוחין‏, לנצח את אייל גולן, באתר וואלה, 25 באוגוסט 2019 לואי עלי - צליל מיתר, באתר ‏מאקו‏, 24 בנובמבר 2019 ההפתעה של עומר אדם ואייל גולן, מוזיקה היום
פוקואירפטור

פוקואירפטור (שם מדעי: Fukuiraptor; מילולית: "השודד מפוקואי") הוא סוג של דינוזאור תרופוד ממשפחת המגרפטוריים, שחי ביפן לפני 127 עד 115 מיליון שנה, במשך תור הקרטיקון. הסוג התגלה בתצורת קיטאדני (Kitadani Formation) שליד קציומה שבפוקואי (אנ'), והוגדר בשנת 2000 בידי יואיצ'י אזומה (Yoichi Azuma) ובידי פיליפ קורי (אנ') והוא כלל מין אחד - Fukuiraptor kitadaniensis. דינוזאור טורף זה הגיע לאורך של 4.2 מטרים ולמשקל 175 קילוגרם. נמצא ממנו שלד חלקי, ככל הנראה של נער צעיר, שייתכן והתערבב בעצמות דינוזאורים אחרים, מה שמקשה את זיהויו. החוקר גרגורי ס. פאול העריך את גודלו באורך 5 מטרים ומשקל של 300 קילוגרם. החוקר מולינה-פרס העריכו ב-2016 את אורכו ב-4.3 מטרים ואת משקלו ב-590 קילוגרם. מבנה הלסתות והשיניים שלו הזכירו מאוד את הקרכרודונטוזאוריים ומצד שני את הטירנוזאורים, שניהם בעלי מבנה להבי חזק בקצה השן. לעומת זאת הזרועות שלו היו ארוכות מאוד, הרבה מעבר לכל טירנוזאורוס והן היו בעלי טפרים גדולים כמו של דיינוניכוס. עם זאת, מפרק הידיים היה שונה ממבנה הדרומאוזאוריים. החוקרים התלבטו על סיווגו עד שהוחלט לסווג אותו עם האוסטרלונטור האוסטרלי, אשר נחשב עד 2009 כאלוזאורוס. שתי הקבוצות הועברו למשפחה הנתונה במחלוקת, מגרפטוריים. הדינוזאור הטורף כנראה היה טורף-על ביפן, והיה בעל מבנה רגליים ארוכות וחזקות, כמו של יען, מה שעזר לו לנהל מרדף פעיל אחרי קורבנות. מדיה וקבצים בנושא פוקואירפטור בוויקישיתוף פוקואירפטור, באתר האנציקלופדיה של החיים (באנגלית) פוקואירפטור, באתר GBIF (באנגלית)
טרבל (ספורט)

בספורט, טרבל (מאנגלית - Treble בתרגום חופשי - שלישייה) הוא הישג של קבוצת כדורגל או כדורסל אשר זוכה במהלך עונה אחת בשלושה תארים שונים. התארים הנחשבים בספירת הטרבל הם אליפות הליגה הבכירה במדינה, תחרויות גביע מקומיות וטורנירים יבשתיים. תחרויות של משחקים בודדים כגון הסופר קאפ אינן נחשבות בדרך כלל לחלק מטרבל. קיימת יותר מדרך אחת לזכייה בטרבל, אך היוקרתית ביותר היא זכייה בליגה הבכירה והגביע העיקרי במדינה (דאבל) ובתואר האזורי הבכיר. בטרבל היוקרתי שכולל זכייה בליגה הבכירה והגביע העיקרי במדינה ובתואר היבשתי הבכיר ביותר, הצליחו לזכות 15 קבוצות שונות ועוד 3 זכו בטרבל משני. הראשונה שעשתה זאת היא סלטיק בעונת 1966/1967, כאשר זכתה באליפות ליגת העל הסקוטית, בגביע הסקוטי ובגביע אירופה לאלופות. מאז הצליחו 6 קבוצות מאירופה, שתי קבוצות מאמריקה הצפונית, קבוצה אחת מאסיה וחמש קבוצות מאפריקה לשחזר זאת. פורטו היא הקבוצה הראשונה שהצליחה לזכות פעמיים בטרבל, כאשר בפעם הראשונה זכתה בסופר ליגה, בגביע הפורטוגזי ובגביע אופ"א בעונת 2002/2003, ובפעם השנייה זכתה בסופר ליגה, בגביע הפורטוגזי ובליגה האירופית בעונת 2010/2011 ברצלונה היא הקבוצה הראשונה שזכתה פעמיים בטרבל הבכיר ביבשת, כשזכתה ב-2008/2009 וב-2014/2015 בלה ליגה, בגביע המלך הספרדי ובליגת האלופות, ואחריה באיירן מינכן, שזכתה ב-2012/2013 וב-2019/2020 בבונדסליגה, הגביע הגרמני ובליגת האלופות. טרבל מקומי כולל זכייה באליפות הליגה הבכירה ובשני הגביעים הבכירים במדינה (בדרך כלל גביע המדינה וגביע הליגה). בטרבל זה זכו 52 קבוצות שונות, כשגלאזגו ריינג'רס עשתה זאת 7 פעמים. דוגמה לקבוצה שזכתה בטרבל שכזה היא באיירן מינכן, שבעונת 1999/2000 זכתה באליפות הבונדסליגה, בגביע הגרמני ובגביע הליגה הגרמנית. בעונת 2014/2015, לראשונה בהיסטוריה של הכדורגל בישראל, זכתה קבוצת מכבי תל אביב בטרבל, לאחר שזכתה באליפות, בגביע המדינה ובגביע הטוטו. במדינות רבות אין שתי תחרויות גביע שונות ולכן אין באפשרות הקבוצות במדינות הללו לזכות בטרבל מקומי. נבחרת אשר זכתה בגביע העולם, אליפות היבשת בה היא משתתפת ובגביע הקונפדרציות ברצף, זכתה אף היא בטרבל. בטרבל זה זכו שתי נבחרות בלבד. צרפת זכתה במונדיאל 1998, יורו 2000 וגביע הקונפדרציות 2001. ברזיל זכתה במונדיאל 2002, קופה אמריקה 2004 וגביע הקונפדרציות 2005. ערך מורחב – כתר משולש (כדורסל) בטרבל, הנקרא גם כתר משולש, הכולל זכייה בליגה הבכירה והגביע העיקרי במדינה ובתואר האירופאי הבכיר (כיום היורוליג), הצליחו לזכות 12 קבוצות שונות ב-20 מקרים. הקבוצה המובילה את טבלת הזכיות בטרבל היא מכבי תל אביב, אשר זכתה בו 6 פעמים. שארונאס יאסיקביצ'יוס הוא השחקן היחידי שזכה בטרבל 4 פעמים. הוא זכה עם ברצלונה ב-2003, מכבי תל אביב ב-2004 ו-2005 ועם פנאתינייקוס ב-2009. דאבל גביע אירופה היה שמה של ליגת האלופות עד שנת 1992. גביע האלופות האפריקאי היה שמה של ליגת האלופות האפריקאית עד שנת 1997. בעונת 2001 שוחקו שני מפעלים בכירים במקביל. מכבי תל אביב זכתה בסופרוליג של פיב"א וקינדר בולוניה זכתה ביורוליג של יול"ב.
טי. ג'יי. מקונל

טימותי ג'ון "טי. ג'יי." מקונל הבן (באנגלית: .Timothy John "T. J." McConnell Jr; נולד ב-25 במרץ 1992) הוא כדורסלן אמריקאי המשחק בקבוצת אינדיאנה פייסרס מליגת ה-NBA, בעמדת הרכז. מקונל נולד בפיטסבורג שבפנסילבניה, ולמד בתיכון "שרטירס ואלי" אשר בברידג'וויל הסמוכה. בעונתו האחרונה כשחקן קבוצת הכדורסל של התיכון, בה אביו טים שימש כמאמן, הצטיין מקונל עם ממוצעים של 34.2 נקודות, 9.1 אסיסטים ו-8.2 ריבאונדים למשחק, והוביל את קבוצתו למאזן ניצחונות חיובי 29–2. במשחק גמר אליפות התיכונים של פנסילבניה קלע מקונל 32 נקודות, אך שרטירס ואלי הפסידה בתוצאה 63–65. בשנת 2010 החל ללמוד באוניברסיטת דוקיין אשר בפיטסבורג, ובשתי עונותיו בקבוצת הכדורסל של האוניברסיטה העמיד ממוצעים של 11.1 נקודות, 4.9 אסיסטים, 4.1 ריבאונדים ו-2.8 חטיפות למשחק. בקיץ 2012 עבר ללמוד באוניברסיטת אריזונה, אולם בהתאם לחוקי ליגת המכללות נדרשה עליו תקופת צינון ("Redshirt") של שנה בה לא הורשה לשחק בקבוצת הכדורסל, בשל מעברו בין אוניברסיטאות שונות. בשתי עונותיו עם "אריזונה ויילדקטס" שיתף פעולה עם שחקני ה-NBA לעתיד ארון גורדון, רונדיי הוליס-ג'פרסון וסטנלי ג'ונסון, ורשם ממוצעים של 9.4 נקודות ו-5.8 אסיסטים למשחק. בשתי העונות הפסידה הקבוצה בשלב רבע גמר טורניר אליפות המכללות (NCAA Elite Eight) מול אוניברסיטת ויסקונסין, בה בלטו פרנק קמינסקי וסם דקר. בסיום עונתו האחרונה בליגת המכללות, 2014/2015, נבחר מקונל הן לחמישיית העונה והן לחמישיית ההגנה של העונה במחוז "Pac-12". לאחר שלא נבחר על ידי אף קבוצה בדראפט ה-NBA 2015, חתם מקונל על חוזה מובטח-חלקית בקבוצת פילדלפיה 76'. בעונת הרוקי שלו קלע 6.1 נקודות ומסר 4.5 אסיסטים למשחק כשחקן ספסל, בעוד קבוצתו סיימה את העונה במקום האחרון באזור המזרחי, עם מאזן 10–72. ב-12 בפברואר 2018 השיג את הטריפל דאבל הראשון בקריירה שלו, כשקלע 10 נקודות, הוריד 10 ריבאונדים ומסר 11 אסיסטים (וכן חטף 6 פעמים) בניצחון קבוצתו מול ניו יורק ניקס; בכך הפך לשחקן הראשון בתולדות המועדון אשר משיג טריפל דאבל כשחקן ספסל. בעונות 2018 ו-2019 סייע לסיקסרס להשיג את המקום השלישי באזור המזרחי, כמחליפו של הרכז בן סימונס, אולם בשתי העונות הודחה פילדלפיה בחצי גמר המזרח, מול בוסטון סלטיקס וטורונטו ראפטורס, בהתאמה. ב-4 עונותיו עם הסיקסרס פתח מקונל ב-72 מתוך 314 המשחקים בהם שותף, ורשם ממוצעים כוללים של 6.4 נקודות ו-4.7 אסיסטים למשחק. לקראת עונת 2019/2020 חתם מקונל באינדיאנה פייסרס, על חוזה בסך כ-7 מיליון דולר לשתי עונות. ב-4 במרץ 2021 מקונל שבר את שיא הNBA בחטיפות למחצית כשחטף 9 חטיפות במחצית במשחק מול הקליבלנד קאבלירס. מדיה וקבצים בנושא טי. ג'יי. מקונל בוויקישיתוף טי. ג'יי. מקונל, ברשת החברתית אקס (טוויטר) טי. ג'יי. מקונל, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN פרופיל, באתר קבוצת אוניברסיטת אריזונה ניומן-גורטי זוכה באליפות התיכונים של פנסילבניה, באתר pennlive.com,‏ 27 במרץ 2010 סטטיסטיקות המכללות של מקונל, באתר sports-reference.com סטטיסטיקות המשחק בין אריזונה לוויסקונסין בשנת 2014, באתר sports-reference.com סטטיסטיקות המשחק בין אריזונה לוויסקונסין בשנת 2015, באתר sports-reference.com פילדלפיה מציגה את סגל מחנה האימונים, באתר הקבוצה, 27 בספטמבר 2015 סיכום המשחק בין פילדלפיה לניו יורק, באתר ESPN,‏ 13 בפברואר 2018 מקונל מוביל את הסיקסרס לניצחון על הניקס, באתר tucson.com,‏ 12 בפברואר 2018 מקונל מסכם על חוזה באינדיאנה, באתר indycornrows.com,‏ 3 ביולי 2019
סייר רקורדס

סייר רקורדס (באנגלית: Sire Records) היא חברת תקליטים אמריקאית הנמצאת בבעלות וורנר מיוזיק גרופ ובהפצת האחים וורנר (לשעבר: האחים וורנר רקורדס). חברת התקליטים הוקמה בשנת 1966, בשם סייר פרודקשנס, על ידי סימור שטיין וריצ'רד גוטרר. כל אחד מהם השקיע עשרת אלפים דולר בהקמת החברה. התקליטים המוקדמים שיצאו על ידה בשנת 1968, הופצו על ידי לונדון רקורדס. מההתחלה, סייר רקורדס ייצגה בשוק האמריקאי להקות בריטיות מתקדמות. כמו כן, חברת התקליטים הייתה בהפצתה של פולידור רקורדס בשנים 1970 ו-1971. בשנות השבעים, יצאו על ידי סייר רקורדס מספר אלבומי אוסף, בהם סדרת שלושת הכרכים, "History of British Rock". באמצע שנות השבעים הפכה סייר רקורדס לחברת תקליטים עצמאית מצליחה, והמשיכה להחתים אמנים מסוגת הפאנק-רוק המתפתח וסוגת הגל החדש. בין היתר, החתימה להקות ואמנים כדוגמת הראמונס, האנדרטונס וטוקינג הדס. בשנת 1977 קיימה הסדר חדש עם האחים וורנר. בשנה שלאחר מכן רכשו האחים וורנר את סייר רקורדס. במהלך ארבע השנים הבאות ביססה סייר רקורדס את מעמדה במוזיקת המיינסטרים, לאחר שהחתימה את הפרטנדרס ומדונה. בסוף שנות השמונים ותחילת שנות התשעים, המשיכה חברת התקליטים לזכות להצלחה, כאשר החתימה אמנים ולהקות שזכו להצלחה רבה (הפריטנדרס, Soft Cell, הקיור, דפש מוד, פול לקאקיס). בשנת 1994 החליפה סייר רקורדס את המפיץ שלה, וזאת תוך שעזבה את האחים וורנר. המפיצה החדשה שלה הייתה אלקטרה רקורדס. כמו כן, שטיין מונה לנשיא חברת התקליטים אלקטרה רקורדס, בעוד המנכ"לית החדשה הייתה סילביה רון. מאוחר יותר, עזבה סייר רקורדס את אלקטרה רקורדס, והפכה להיות חברת תקליטים עצמאית. בשנת 2000, אוחדו סייר רקורדס וחברת התקליטים האמריקאית לונדון רקורדס (לא לונדון קלאסיקס USA) והפכו להיות לונדון-סייר רקורדס. השותפות הזו הופסקה באפריל 2003, ובשלב זה חזרה החברה לשמה המקורי, סייר רקורדס והמפיצים שלה היו שוב האחים וורנר. כחלק מהחוזה של עפרה חזה עם חברת וורנר בסוף שנות השמונים, נקבע שתקליטיה יופצו בארצות הברית דרך חברת "סייר רקורדס". מדיה וקבצים בנושא סייר רקורדס בוויקישיתוף אתר האינטרנט הרשמי של סייר רקורדס (באנגלית) "Personality Clash: Seymour Stein Vs Tim Dellow | Clash Music Exclusive General". Clashmusic.com. נבדק ב-22 במרץ 2011. {{cite web}}: (עזרה)
פוסטרוונאטור

פוסטרוונאטור (שם מדעי: Fosterovenator; מילולית: "הצייד של ג'ון ראסל פוסטר (אנ')") הוא סוג של דינוזאור תרופוד מקבוצת הצרטוזאורים. הוא התגלה ב-2014 בתצורת מוריסון שבוויומינג, בממצא שכלל שוקה רחבה שכוסתה בצמחי קדד. ממצא נוסף מהאזור הכיל כמה עצמות ובעיקר את השוקית. הדינוזאור תואר בידי מגליו, ס. ג. דלמן (S. G. Dalman) וג'ון פוסטר, והוא נקרא על שם האחרון (בידי עמיתו). שם המין היחיד בסוג, Fosterovenator churei נקרא על החוקר דניאל צ'ור (Daniel J. Chure). דגימה של דינוזאור זה כבר נלקחה בעבר בידי הפלאונטולוג ארתור לייקס (אנ'), אשר מצא שוקית של אותו דינוזאור באורך 27.5 סנטימטרים בשטחי Como Bluff, שבדרום ויומינג. עם זאת הוא כינה אותם בשם אלפרוזאורוס. הטורף עצמו הגיע לאורך 2.5 מטרים והיה בעל גפיים חזקות, כך שהיה יכול כנראה לרוץ במהירות אחרי טרף. עם זאת הוא היה צריך להישמר מטורפים גדולים בהרבה מהאזור, כמו האלוזאורוס והזאורופגנקס ששקלו מעל כמה טונות. הפוסטרוונאטור הוא דינוזאור קשה לזיהוי, אך מבנה עצמותיו דומה לאלה של בני קבוצת הצרטוזאורים. בתחילה נחשב לקרובו של הצרטוזאורוס שהתקיים לצידו, אך בהמשך נראה שהוא השתייך לקבוצה אחרת בעלת ממדים קטנים יותר כמו הנואזאוריים. כיום הוא נחשב לסוג ללא מקור בקבוצת הצרטוזאורים ומאבות הנואזאוריים והאבליזאוריים. מדיה וקבצים בנושא פוסטרוונאטור בוויקישיתוף פוסטרוונאטור, באתר האנציקלופדיה של החיים (באנגלית) פוסטרוונאטור, באתר GBIF (באנגלית)
זאורוניאופס

זאורוניאופס (שם מדעי: Sauroniops; מילולית: "עינו של סאורון") הוא סוג של דינוזאור טורף ממשפחת הקרכרודונטוזאוריים שחי בצפון אפריקה במשך הקרטיקון העליון של תחילת הקנומן לפני 100 מיליון שנה מזמננו. דינוזאור זה קרוי על שם הנבל הראשי מסדרת "שר הטבעות" של ג'.ר.ר. טולקין: סאורון, כיוון שמצאו מהדינוזאור בעיקר את החלק העליון של עצם המצח, על בסיס ארובות העיניים של הטורף הענק, מה שמזכיר את "העין של סאורון". שם המין Sauroniops pachytholus, נקרא מהלחם 2 מילים: "pachys" - עבה ו-"tholos" - מבנה עגול בעל גג חרוטי. זאת עקב חלק הגולגולת שנמצא. הדינוזאור התגלה בתצורות בחולות של מרוקו בראשית המאה ה-21 בידי אספן מאובנים מרוקאי שמכר אותם למוזיאון האיטלקי "Museo Paleontologico di Montevarchi". הממצא המדויק שלהם לא ברור, אך הוא קרוב ל-"Taouz" שבמחוז Drâa-Tafilalet (על יד תאפילאלת). ואולם לא כל החוקרים רואים בסוג זה טקסון תקף. אחרים מעריכים שעצמותיו שייכות לפרט של קרכרודונטוזאורוס צעיר. מתאר הדינוזאור, אנדרה קאו ביקר את אלה שהעריכו שמדובר בקרכרודונטוזאורוס, מאחר שהם שונות במבנם ומזכירות מעט מצח של דינוזאורים אבליזאוריים. הזאורוניאופס היה דינוזאור גדול באורך של 12 מטרים ומשקל של 6 טונות והיה קרובם של הקרכרודונטוזאורוס ושל האאוקרכאריה, אשר חיו לצידו וכמותם היה טורף בולט. בנוסף הוא חי ליד טורפי הענק דלתדרומאוס וספינוזאורוס. מדיה וקבצים בנושא זאורוניאופס בוויקישיתוף זאורוניאופס, באתר האנציקלופדיה של החיים (באנגלית) זאורוניאופס, באתר GBIF (באנגלית) New Dinosaur Discovered – Named After the Demonic Sauron from Lord of the Rings באתר smithsonianmag (באנגלית)